גון בן ארי

גון בן ארי (נולד ב-28 ביולי 1985) הוא סופר, תסריטאי, עיתונאי, מוזיקאי ובמאי ישראלי. עבודותיו עם הקומיקאי, השחקן והבמאי רועי כפרי והבמאי וניה הימן זכו להצלחה בטלוויזיה וברשת האינטרנט.

== ביוגרפיה ==
בן ארי נולד בנהלל לצפריר בן ארי ולענת (גפן) בן ארי, אחותו של המשורר יהונתן גפן.

== קריירה ==
בשנת 2006, כשהיה בן 21, פרסם את ספרו הראשון, הרומן "תושבי חדר הילדים" בהוצאת כנרת זמורה-ביתן דביר. הרומן זכה לביקורות טובות.

באותה תקופה התחיל בן ארי לכתוב במוסף התרבות של "ידיעות אחרונות", "7 לילות", שם תפקד כחבר מערכת וכתב במדורי הדעות, ספרות והקולנוע, בעודו כותב ועורך את מדור המוזיקה של העיתון עד שנת 2013.

בשנת 2010 פרסם את הרומן השני שלו, "ילדי הסקויה", גם הוא בהוצאת כנרת זמורה-ביתן דביר.

במקביל התחיל בן ארי לשתף פעולה עם חבר ילדות, רועי כפרי, בכתיבת קטעי קומדיה לאינטרנט בסדרות הרשת של כפרי, "ניצה ולחם" ו"חתולונובלה". ההצלחה הוויראלית של הקטעים ושיתוף הפעולה של כפרי עם הבמאי וניה הימן הובילה את בן ארי לכתוב עם השניים את הסדרה "בקיצור", ששודרה כחלק מהתוכנית "ארץ נהדרת" ב-2012, ומאוחר יותר לעבוד ככותב שותף ויועץ תסריט בכמה מפרקי הסדרה הבאה של כפרי ל"ארץ נהדרת", "קלטת הילדים של רועי ונח".

בין השנים 2013–2016 גר בן ארי בברוקלין, ניו יורק, שם עבד כתחקירן בפרויקט היסטוריה שבעל-פה של אוניברסיטת קורנל ויצר את פרויקט ההיסטוריה שבעל פה "מה קרה פה", ביחד עם הפרופסור סמואל בכרך, שאוגד לספר בעברית בהוצאת הקיבוץ המאוחד.

בברוקלין, עבד בן ארי כאיש קריאטיב במשרד המדיה Vice , כתב סרטים ויראליים לחברות כמו גוגל, טויוטה וסמסונג, והשתתף בכתיבת הקליפ לשיר "A Rolling Stone" של בוב דילן, בבימויו של וניה הימן, שזכה בפרס הקליפ הטוב ביותר של 2013 ב-טיים מגזין וזיכה את הימן בארבעה פרסי אריה הזהב בפסטיבל ונציה. בן ארי היה שותף גם לכתיבת הקליפ לשיר "Wishing Girl" של להקת האינדי לולה מארש, ביחד עם הבמאי גל מוג׳ה, ויצר, ביחד עם רועי כפרי, את סדרת הפרסומות הוויראלית של מילקי.

בן ארי עוסק בתחומים מגוונים: הוא חוקר באופן פרטי זרמים של קבלה יהודית, היה אחד מהיוצרים של ׳טנטלוס׳, תוכנית רדיו ששודרה (החל מ-2005) ברדיו קול הקמפוס וברדיו התדר, ביחד עם צח בר, יצר סרטוני האנימציה והקומיקס ׳קרפדיטו׳, ו׳יאמפא: ראש עיר אפליקציה׳.

בשנת 2019 הקים גון בן ארי את ההרכב "גון בן ארי ומקהלת זולת",<ref></ref> שכולל מקהלה של 40 איש ומשלב אלמנטים של שאמאניזם פרואני, קבלה מעשית, היפ הופ וטרופיקליה.<ref></ref>

ב-3 באוגוסט 2023 הוציא את הסינגל "מעכשיו" עם מקהלת זולת.

ב-19 באפריל 2024 הוציא את הסינגל "ויהי אור" עם מקהלת זולת.

== פרסים והוקרה ==
בשנת 2013 גון בן ארי נכלל ברשימת "30 מתחת 30" של 30 הישראלים המצליחים ביותר מתחת לגיל 30 במגזין מאקו.

בן ארי זכה בקרן ירושלים לפיתוח תסריט על התסריט ל׳דער מענטש - מערבון חרדי ביידיש׳ עבור הבמאי וניה הימן.

בארצות הברית הוא זכה בפלואושיפ מק׳דואל ובפרס שיימוס לסיפור הבלשי הטוב ביותר בארצות הברית של 2015.

מספר פרסומות וקליפים שכתב זכו בתואר Staff Pick של אתר הסרטונים Vimeo.
== משפחה ==
בן ארי גדל בנהלל והוא חלק ממשפחת דיין. אמו, ענת, הייתה אחותו של יהונתן גפן. היה נשוי לשפית דניאל קיציס. הם התגוררו עם בנם אריה במושב דור עד שנפרדו.

בעבר היה בזוגיות בת מספר שנים עם הסופרת ניקול קראוס.

== יצירותיו ==
==== ספרות====
* 2006 תושבי חדר הילדים
* 2010 ילדי הסקויה
* 2017 מה קרה פה
* 2015 Clear Recent History, סיפור קצר מתוך ׳תל אביב נואר׳, בעריכת אתגר קרת ואסף גברון
* 2015 Don’t Blink, סיפור קצר מתוך ׳Jews and Aliens׳
* SWIM 2020

==== אינטרנט====
* 2007 - ניצה ולחם (סדרת רשת - ככותב ויועץ תסריט בחלק מהפרקים)
* 2011 - חתולונובלה (סדרת רשת - ככותב ויועץ תסריט בחלק מהפרקים)
* 2013 - האמת שנפגעתי (ניצה ולחם מארחים את אסי כהן - ככותב שותף)
* 2011-2017 - קרפדיטו
* 2016-2018 - סדרת מילקי
* 2018 - סדרת הרשת ׳יאמפא׳
* 2019 - סרטון פתיחה לגמר אירוויזיון 2019

==== טלוויזיה וקולנוע ====
* 2013 - בקיצור - פינה בארץ נהדרת
* 2016 - קלטת הילדים של רועי ונח - פינה בארץ נהדרת (ככותב שותף ויועץ תסריט)
* 2010 - ׳גם להם מגיע׳ ערוץ 10 — ביחד עם עוזי וייל
* 2017 - דער מענטש — בבימוי וניה הימן
* 2017 - לפני שהרגליים נוגעות בקרקע — ייעוץ טקסט, עם דפני ליף

==== כתיבה עיתונאית ====
* 2006-2013 — ידיעות אחרונות
* 2013 — הארץ
* 2013-2015 — The Forward
* 2011-2015 - קרפדיטו — מדור קומיקס און ליין, שהופיע בקול הקמפוס ובהארץ
* 2015 — טיים אאוט תל אביב
* 2017 — ליברל

מוזיקה
* 2021 - טקס | OCD
* 2021 - אינטגרציה
* 2022 - יש

==אילן יוחסין==

== קישורים חיצוניים ==

* 
* [https://timeout.co.il/volano/ גון בן ארי ומקהלת זולת בטיים אאוט]
* [https://www.youtube.com/watch?v=AY_Ir_v_A1s&fbclid=IwAR0RZlKRBC0v6pnxSc-fMiKeqoI-04LqdiMj50TYtR5LZULRR7MJzEYFuGA גון בן ארי ב׳סוכן תרבות׳, כאן 11, (החל מדקה 10:00)]
* 
* 
* [https://simania.co.il/authorDetails.php?itemId=145271 גון בן ארי באתר סימניה.]
* [https://web.archive.org/web/20160617103233/http://www.106fm.co.il/users/310 התוכנית טנטלוס ברדיו קול הקמפוס]
* [http://teder.fm/2015/shows/1072 התוכנית טנטלוס ברדיו התדר]
* 
* [http://www.tamidir.co.il/?p=GonBenAri#GonBenAri גון בן ארי אצל הסוכנת הישראלית תמי הר לב]
* [http://theliberal.co.il/מיתוס-האנדרוגינוס-מסע-תרבותי-בעקבות-ה/ גון בן ארי בליברל]
* [http://timeout.co.il/כותבים/גון-בן-ארי כתבות מאת גון בן ארי בטיים אאוט תל אביב]
* [http://forward.com/author/gon-ben-ari כתבות מאת גון בן ארי ב-Forward]
* [http://www.youtube.com/user/NitzaAndLechem עמוד היוטיוב של ניצה ולחם]
* 

==הערות שוליים==

קטגוריה:סופרים ישראלים
קטגוריה:עיתונאים ישראלים
קטגוריה:קומיקאים יהודים ישראלים
קטגוריה:תסריטאים ישראלים
קטגוריה:נהלל: אישים
קטגוריה:בוגרי התיכון החקלאי ויצו נהלל
קטגוריה:משפחת דיין
קטגוריה:דור (מושב): אישים
קטגוריה:ישראלים שנולדו ב-1985